ফ্রঁক ইয়ানিক কেসিয়ে (; জন্ম: ১৯ ডিসেম্বর ১৯৯৬; ফ্রঁক কেসিয়ে নামে সুপরিচিত) হলেন একজন আইভোরীয় পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল আহলি এবং কোত দিভোয়ার জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  কেসিয়ের ফুটবলার জীবনের হাতেখড়ি হয় স্থানীয় স্টেলা ক্লাব এর হয়ে। পরবর্তীতে তিনি ইতালীয় ক্লাব আতালান্তায় যোগদান করেন। সেখান থেকে কেসিয়ে আরেক ইতালীয় ক্লাব চেজেনায় ধারে যোগদান করেন এবং ২০১৫ সালে উক্ত ক্লাবের হয়ে পেশাদার ফুটবলার জীবন শুরু করেন। ২০১৭–১৮ ও ২০১৮–১৯ মৌসুম তিনি ধারে আরেক ইতালিয় ক্লাব এসি মিলান-এ খেলেন। ২০১৯ সালে এসি মিলান তাকে পাকাপাকিভাবে কিনে নেয়। ২০২২–২৩  মৌসুমের শুরুতে তিনি স্পেনীয় ক্লাব বার্সেলোনায় যোগদান করেন। ২০২৩ সালে সৌদি আরবের ক্লাব আল আহলি কেসিয়েকে ১ কোটি ২৫ লক্ষ ইউরোর বিনিময়ে কিনে নেয়।  ২০১৩ সালে, কেসিয়ে কোত দিভোয়ার অনূর্ধ্ব-১৭ দলের হয়ে কোত দিভোয়ারের বয়সভিত্তিক পর্যায়ে অভিষেক করেছিলেন। প্রায় তিন বছর যাবত কোত দিভোয়ারের বয়সভিত্তিক দলের হয়ে খেলার পর, তিনি ২০১৪ সালে কোত দিভোয়ারের হয়ে আন্তর্জাতিক পর্যায়ে অভিষেক করেছেন; কোত দিভোয়ারের জার্সি গায়ে তিনি এপর্যন্ত ৭৭ ম্যাচে ১১টি গোল করেছেন।  প্রারম্ভিক জীবন ফ্রঁক ইয়ানিক কেসিয়ে ১৯৯৬ সালের ১৯শে ডিসেম্বর তারিখে কোত দিভোয়ারের উরাগাইয়োতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কেসিয়ে কোত দিভোয়ার অনূর্ধ্ব-১৭, কোত দিভোয়ার অনূর্ধ্ব-২০ এবং কোত দিভোয়ার অনূর্ধ্ব-২৩ দলের হয়ে খেলার মাধ্যমে কোত দিভোয়ারের প্রতিনিধিত্ব করেছেন। কোত দিভোয়ারের বয়সভিত্তিক দলের হয়ে তিনি প্রায় ৩ বছরে ১৩ ম্যাচে অংশগ্রহণ করে ১টি গোল করেছেন।  কেসিয়ে নিজ দেশে অনুষ্ঠিত ২০২৩ আফ্রিকা কাপ অব নেশন্সের জন্য ঘোষিত কোত দিভোয়ারের ২৭ সদস্যের চূড়ান্ত দলে স্থান পেয়েছিলেন, যেখানে তিনি সাত ম্যাচে কোত দিভোয়ারের হয়ে সর্বোচ্চ ২টি গোল করেছেন; এর মাধ্যমে তিনি প্রতিযোগিতাটির শিরোপা জয়লাভ করেছেন।  পরিসংখ্যান ক্লাব  ক্লাবমৌসুমলিগকাপমহাদেশীয়অন্যান্যমোটম্যাচগোলম্যাচগোলম্যাচগোলম্যাচগোলম্যাচগোলচেজেনা (ধার)২০১৫–১৬৩৭৪০০——৩৭৪আতালান্তা২০১৬–১৭৩০৬১১——৩১৭এসি মিলান (ধার)২০১৭–১৮৩৭৫৫০১২০—৫৪৫২০১৮–১৯৩৪৭৪০৩০১০৪২৭এসি মিলান২০১৯–২০৩৫৪৩০——৩৮৪২০২০–২১৩৭১৩২০১১১—৫০১৪২০২১–২২৩১৬৩১৫০—৩৯৭মোট১৭৪৩৫১৭১৩১১১০২২৪৩৯বার্সেলোনা ২০২২–২৩২৮১৫১৮১২০৪৩৩আল আহলি ২০২৩–২৪১৯৬২০——২১৬সর্বমোট২৮৮৫২২৫৩৩৯২৩০৩৫৫৫৭  আন্তর্জাতিক  জাতীয় দলসালম্যাচগোলকোত দিভোয়ার২০১৪৪০২০১৫০০২০১৬৬০২০১৭১৩০২০১৮৫৫২০১৯১২১২০২০৪২২০২১৮২২০২২৮২২০২৩৯১২০২৪৮৩মোট৭৭১১  অর্জন ক্লাব  এসি মিলান  সেরিয়ে আ: ২০২১–২২   বার্সেলোনা  লা লিগা: ২০২২–২৩  স্পেনীয় সুপার কাপ: ২০২২–২৩   কোত দিভোয়ার আফ্রিকা কাপ অব নেশন্স: ২০২৩  ব্যক্তিগত আফ্রিকা কাপ অব নেশন্স শীর্ষ অ্যাসিস্ট প্রদানকারী: ২০১৯ আফ্রিকা কাপ অব নেশন্স টুর্নামেন্টের সেরা দল: ২০২৩  সেরিয়ে আ বর্ষসেরা দল: ২০২০–২১  তথ্যসূত্র  বহিঃসংযোগ                 বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:আইভোরীয় ফুটবলার বিষয়শ্রেণী:কোত দিভোয়ারের আন্তর্জাতিক ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:আতালান্তা বেরগামাস্কা কালচোর খেলোয়াড় বিষয়শ্রেণী:আসোচাৎসিওনে কালচো চেজেনার খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:কোত দিভোয়ারের অলিম্পিক ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:আইভোরীয় প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:স্পেনে আইভোরীয় প্রবাসী ক্রীড়াবিদ বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:আফ্রিকা কাপ অব নেশন্স বিজয়ী খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়